Mikkel Aaland

Mikkel Aaland (sündinud 1952 San Franciscos) on USA fotograaf, üks digitaalfotograafia pioneere. Ta on kirjutanud 12 raamatut. 

Ta kasvas üles California osariigis Livermore'is, kus tema norralasest isa töötas teadlasena. Pärast Livermore'is keskkooli lõpetamist õppis ta ülikoolis ajakirjandusfotograafiat ning tegeles ka ujumisega. 

1978. aastal ilmus tema esimene raamat: illustreeritud kirjeldused eri maade saunatüüpidest ja nende ajaloost (Soome, Vene saun, araabia hammam jt). Raamatu jaoks oli ta kolm aastat mööda maailma reisinud ja materjali kogunud.

1981. aastal ilmus tal raamat USA maakonnalaatadest. Samal aastal tegi ta tutvust uue ja areneva digitaalfotograafiaga. 1992. aastal ilmus tal raamat "Digital Photography", mis annab juhiseid ja nippe digifotoaparaadiga pildistamiseks. 

Ameerika Ühendriikide fotograafid
Sündinud 1952